Brussel·les preveu que el comerç a la UE caigui fins a un 16% el 2020 | ACN | Brussel·les | Economia | El Punt Avui
Brussel·les preveu que el comerç a la UE caigui fins a un 16% el 2020 Brussel·les preveu que el comerç a la UE caigui fins a un 16% el 2020 Brussel·les preveu que el comerç a la UE caigui fins a un 16% el 2020 Brussel·les preveu que el comerç a la UE caigui fins a un 16% el 2020 + Brussel·les preveu que el comerç a la UE caigui fins a un 16% el 2020 E-mail
Brussel·les - 6 juliol 2020 11.57 h
Imatge de l’Eurocambra ACN.
Brussel·les preveu que el comerç a la UE caigui fins a un 16% el 2020 Brussel·les preveu que el comerç a la UE caigui fins a un 16% el 2020 Brussel·les preveu que el comerç a la UE caigui fins a un 16% el 2020 Brussel·les preveu que el comerç a la UE caigui fins a un 16% el 2020 Brussel·les preveu que el comerç a la UE caigui fins a un 16% el 2020 E-mail
La Comissió Europea preveu que el comerç a la Unió Europea (UE) caigui entre un 10% i un 16% el 2020 com a conseqüència de la covid-19. En una intervenció per videoconferència a la comissió de Comerç de l’Eurocambra, l’eurocomissari de Comerç, Phil Hogan, ha constatat que les xifres sobre l’impacte negatiu de la pandèmia són cada cop “més evidents”, però ha assenyalat que en aquest context segueix sent oportú revisar la política comercial europea perquè pugui “contribuir a la recuperació econòmica”. En la seva intervenció, Hogan també ha defensat que la UE ha de guanyar “pes geopolític” amb el comerç davant uns EUA que s’han “retirat del seu paper de lideratge mundial”.
Davant la crisi causada per la covid-19, Hogan ha defensat que cal donar “més suport a les pimes que en el passat”. “El 87% dels sectors d’exportació són pimes. Estem parlant de milions de llocs de treball a la UE”, ha afegit l’eurocomissari de Comerç, que ha admès que “no s’està aprofitant el potencial” de les pimes.
Pel que fa a l’Organització Mundial del Comerç (OMC), Hogan, que finalment ha descartat presentar candidatura per esdevenir el director general de l’organisme, ha reivindicat que cal una “reforma profunda” de l’OMC.
“Calen normes adequades i una OMC operacional que asseguri que s’estan aplicant les normes pactades per tots”, ha dit l’eurocomissari de Comerç, que ha afegit que cal que l’OMC doni “estabilitat” i que exercici “lideratge” com a “àrbitre” en el comerç internacional.